เรื่องร้องเรียน: สนามยิงปืนราชนาวี บางนา ของกองทัพเรือ (สนามกีฬาภูติอนันต์ บางนา) มีการยิงปืนเสียงดังมาก เป็นสนามยิงปืนแบบเปิด ไม่เก็บเสียง  ไม่มีระบบลดมลพิษทางเสียงใดๆ โดยเฉพาะหากอยู่คอนโดมิเนียมชั้นสูง จะได้ยินเสียงเหมือนคนมาจุดประทัดใกล้ๆ หู อยู่เกือบทั้งวัน เพราะเปิดตั้งแต่เช้าถึงเย็น ปิดเฉพาะวันจันทร์ แล้วแต่ละวันก็มีคนมายิงปืนกันตลอดเวลา ทั้งทหาร ตำรวจ พวกคนมีเงิน ร้องเรียนเรื่องมลพิษทางเสียงไปหลายหน่วยงานมามากว่า 5 ปีแล้ว มีเพียงสำนักงานเขตบางนามาวัดระดับเสียงพอเป็นพิธี แล้วก็เงียบหายไป เข้าใจว่าเป็นของกองทัพ คนมายิงปืนก็เป็นทหาร ตำรวจ คนมีเงิน คนมีอิทธิพล เลยไม่มีใครทำอะไรได้ น้อยคนที่จะกล้าร้องเรียน พอมีคนกล้าร้องเรียนไปเรื่องก็เงียบหายทุกครั้ง ผ่านมา 5 ปี ต้องมาคอยฟังเสียงยิงปืนเป็นมลพิษทางเสียงอยู่เกือบทั้งวัน ทำให้ไม่มีความสุขเวลาอยู่บ้าน แทนที่จะอยู่บ้านแล้วมีความสุข กลับต้องมาทนกับมลพิษทางเสียงจากหน่วยงานราชการ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ดำเนินการตรวจสอบและออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้หามาตรการป้องกันเสียงดังจากการซ้อมยิงปืนไม่ให้รบกวนผู้ที่อยู่อาศัยใกล้เคียง สนามยิงปืนราชนาวีบางนา อยู่ระหว่างดำเนินการก่อสร้างสนามยิงปืนในรูปแบบสถานที่ปิด
ความเห็นของผู้แจ้ง: ไม่ได้แก้ปัญหาอะไร เพียงแค่เจ้าของสนามยิงปืนกำลังปรับปรุงสถานที่ และก็ไม่ได้ให้คำมั่นสัญญาว่าเมื่อปรับปรุงเสร็จ ปัญหาเสียงดังจะหมดไป อีกทั้งปัจจุบันก็ยังเปิดให้บริการ และส่งเสียงดังอยู่ ไม่ได้หยุดให้บริการแต่ประการใด
พื้นที่: แขวงบางนาใต้ เขตบางนา กรุงเทพมหานคร